
Na temelju članka 30. Statuta Općine Vir (Službeni glasnik 11/09, 12/09, 2/11), članka 35  Zakona o lokalnoj ( područnoj ) samoupravi (NN 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) ), Općinsko vijeće na svojoj  ---. sjednici od ---. -----------. godine  donosi
Odluku
o financiranju prijevoza vode

Članak 1.
Općina Vir sufinancirat će 100% troška prijevoza vode za domaćinstva cisternama, u naseljima na području Općine Vir,  u kojima nema vodovodne mreže.
Članak 2.
Pravo na financiranje prijevoza vode u područjima Općine Vir u kojima nema vodovodne mreže imaju fizičke osobe s prijavljenim prebivalištem na tim području Općine Vir, ako nemaju nepodmirenih obveza prema Općini Vir.

Članak 3.
Po jednom domaćinstvu, financirat će se prijevoz do 10 m3 vode mjesečno. 
Pojam domaćinstva iz stavka 1. ovog članka istovjetan je pojmu zajedničko kućanstvo, članovima zajedničkog kućanstva, u smislu ove Odluke, smatraju se sve osobe, bez obzira na srodstvo, koje zajedno stanuju na istoj adresi prebivališta u stambenom prostoru, zajedno privređuju i troše ostvarene prihode, te zajedno koriste pokretnine i nekretnine za podmirenje osnovnih životnih potreba.
Članak 4.

Zahtjevi  za financiranje s dokazima o ispunjenju uvjeta predaju se u pisarnici Općine Vir.  
Zahtjev (obrazac zahtjeva dostupan na web stranici i u prostorijama Općine Vir) sadrži podatke o podnositelju (ime i prezime, OIB, adresa, kontakt telefon, račun za uplatu koji glasi na ime podnositelja zahtjeva), a prilažu mu se kao dokaz preslik osobne iskaznice ili uvjerenje o prebivalištu za članove zajedničkog kućanstva, izjava o zajedničkom kućanstvu, računi za prijevoz vode u kojima mora biti naznačena količina.
Zahtjevi se podnose najkasnije do 15. u mjesecu za prethodni mjesec.

                                          Članak 5.
Ova Odluka stupa na snagu osmog dana od objave u Službenom glasniku Općine Vir. 

